ליזו

**מליסה ויוויאן ג'פרסון** (באנגלית: **Melissa Viviane Jefferson**; נולדה ב-27 באפריל 1988), הידועה בשם הבמה **ליזו** (**Lizzo**), היא זמרת-יוצרת, ראפרית ושחקנית אמריקאית.

ליזו זכתה להצלחה מסחרית בשנת 2019, עם צאת אלבומה השלישי Cuz I Love You שהגיע למקום הרביעי במצעד הבילבורד 200. האלבום כלל את הסינגלים "Juice" ו-"Tempo" בעוד מהדורת הדלוקס כללה את השיר "Truth Hurts" משנת 2017, שהפך ללהיט ויראלי והגיע למקום הראשון במצעד הבילבורד הוט 100, שנתיים לאחר יציאתו לאור.

בנוסף להצלחתה כמוזיקאית, ליזו דיבבה את הדמות של לידיה בסרט האנימציה "אגלי דולס", והשתתפה בסרט "נוכלות בלי חשבון" לצד ג'ניפר לופז וקארדי בי.

## ביוגרפיה
ליזו נולדה בדטרויט, מישיגן, ארצות הברית. בגיל 10 עברה עם משפחתה ליוסטון, טקסס. בגיל 14 הקימה עם חברותיה להקה בשם "Cornrow Clique". למדה מוזיקה קלאסית עם התמקדות בחליל צד באוניברסיטת יוסטון. בגיל 21, לאחר מות אביה, התגוררה במשך שנה ברכב שלה בניסיון לפרוץ לתעשיית המוזיקה. בשנת 2011 עברה להתגורר במיניאפוליס, מינסוטה.

## קריירה
### 2011–2015: תחילת דרכה
בזמן שגרה במיניאפוליס הופיעה ליזו עם קבוצות כולל צמד האלקטרו סול-פופ Lizzo & the Larva Ink. במהלך תקופה זו היא עזרה להקים קבוצת ראפ/R&B בת שלושה חלקים של נשים: The Chalice. בשנת 2012, הוציאו הגביע את אלבומם הראשון, *We Are the Chalice*, שזכה להצלחה מקומית. 220px|ליזו בהופעה משנת 2016|שמאל|ממוזער

### 2016–הווה: פריצה למיינסטרים

[220px|ליזו מופיעה ב"Palace Theatre" ב[סיינט פול, מינסוטה, 2018|שמאל|ממוזער]]
220px|ליזו בהופעה משנת 2018|שמאל|ממוזער
בשנת 2016 חתמה ליזו עם חברת התקליטים אטלנטיק רקורדס ובאוקטובר הוציאה מיני-אלבום בשם *[[Coconut Oil]]*, בהפקת ריקי ריד  ואחרים. הסינגל הראשי "Good as Hell" נכלל בפסקול של הסרט "המספרה 3" . ליזו כתבה במשותף את כל שירי האלבום, שהגיע למקום 14 ברשימת "20 אלבומי הפופ הטובים של שנת 2016" מטעם מגזין רולינג סטון ולמקום 44 מצעד אלבומי ה-R&B/היפ-הופ.

מסע ההופעות לקידום האלבום יצא בשנת 2017. באותה שנה, ליזו השתתפה כשופטת אורחת בעונה העשירית של הסדרה "המרוץ לדראג של רו פול". בתחילת 2018, ליזו יצאה לסיבוב הופעות ביחד עם להקת חיים ופלורנס אנד דה משין.

לאחר שהתמודדה עם בעיות של דימוי גוף בגיל צעיר, ליזו הפכה דוברת לקידום דימוי גוף חיובי ואהבה עצמית. קבוצת רקדניות הליווי שלה "Big Grrrls" מורכבת כולה מרקדניות במידות גדולות. בשנת 2020, הוציאה את השיר "Cuz I Love You", כסינגל השלישי מתוך אלבום האולפן השלישי שלה, *[[Cuz I Love You]]*.

בשנת 2022 הופיעה ליזו בתוכנית מציאות "Lizzo’s Watch Out for the Big Grrrls", תחרות לבחירת ארבע זמרות ליווי להופעה בפסיטבל Bonnaroo.

באוגוסט 2024, ליזו הודיעה שהיא לוקחת "שנת חופש", כפי שכתבה בעדכון באינסטגרם ב-25 באוגוסט 2024.

במרץ 2025, ליזו הופיעה בהופעה פומבית ראשונה מזה כמעט שנתיים בלוס אנג'לס, לקראת צאת אלבומה *[[Love in Real Life]]*. ההופעה כללה את ביצועי הבכורה לשני הסינגלים "Love in Real Life" ו-"Still Bad", וכן ביצועים לשירים מוכרים שלה. במהלך ההופעה היא התייחסה לתקופה קשה שעברה, וסיפרה כי הייתה בדיכאון עמוק, שבשלב מסוים גרם לה לא לרצות לחיות יותר. בספטמבר 2025 ליזו הודיעה כי ייתכן שלא תוציא את אלבומה *Love in Real Life*, אף שבעבר סיפרה שהוא הושלם. היא הסבירה כי רוב האלבום נכתב בשנת 2022, אך עד 2025 היא השתנתה והרגישה שהתכנים כבר אינם מתאימים למצב האישי והעולמי הנוכחי, ולכן בחרה לשנות כיוון יצירתי. לאחר שהסינגלים מהאלבום לא הצליחו לחדור למצעד הבילבורד הוט 100, היא נפגשה עם הנהלת חברת התקליטים אטלנטיק והבהירה שהיא רוצה להמשיך בדרכה האמנותית העצמאית. החברה תמכה בהחלטתה, והאלבום נותר במעמד של "טרם נקבע מועד יציאה".

## חיים אישיים
כשנשאלה לגבי הזהות המגדרית והמיניות שלה, ליזו השיבה שהיא מעדיפה לא להשתמש בתוויות: "זו הסיבה שדגל הגאווה הוא בכל צבעי הקשת! יש ספקטרום, וכשמנסים לשמור על דברים בשחור ולבן זה לא עובד עבורי".

ביוני 2019, לציון 50 שנה למהומות סטונוול שנחשבים לאירוע מכונן וקו פרשת המים במאבק למען זכויות הלהט"ב באמריקה, המגזין המקוון "Queerty" בחר בליזו לאחת מ-50 האקטיביסטים שמקדמים ערכים של שוויון זכויות, קבלת האחר וכבוד לקהילה הקווירית.

ביוני 2020 הכריזה שהיא טבעונית.

נכון לאוגוסט 2024, ליזו שוהה בבאלי והודיעה כי היא מתכננת להישאר שם זמן מה, תוך שהיא משתפת את עוקביה בתוכן מהשהות שלה באינדונזיה.

### הסתבכויות משפטיות

#### טענות להתנהגות בלתי הולמת
באוגוסט 2023, שלוש רקדניות לשעבר בלהקה של ליזו תבעו אותה על הטרדה ויצירת סביבת עבודה עוינת, בנוסף להטרדה דתית וגזעית, אפליית מוגבלות, תקיפה וכליאה כוזבת. אחת הטענות המרכזיות בתביעה של הרקדניות עסקה בלחץ שהופעל עליהן, בעת ביקור בבר, לגעת ברקדניות ערומות במהלך מופע סקס באמסטרדם, כולל השתתפות בפעילויות מיניות עם צעצועים ואכילת בננות במופע. ליזו תיארה את האווירה בבר כ"כיפית" ו"מאוד בהסכמה", וציינה שרק שתיים מתוך שלוש הרקדניות שהגישו את התביעה נכחו במקום.

התביעה האחרונה, שהוגשה על ידי הסטייליסטית אשה דניאלס בספטמבר 2024, נדחתה על ידי שופט בבית המשפט הפדרלי בקליפורניה בגלל חוסר סמכות לתבוע את ליזו באופן אישי. דניאלס עדיין ממשיכה בתביעה נגד חברות ההפקה והמשכורות של סיבוב ההופעות של ליזו. בתביעה של דניאלס נטען להטרדה מינית וגזעית, סביבת עבודה עוינת, ושעות נוספות שלא שולמו.

בדצמבר 2024, ליזו דיברה בפומבי על התביעות שהוגשו נגדה וציינה שהתיק מול דניאלס הוא ניצחון גדול עבורה, והצהירה שהיא תמשיך להיאבק עד שכל הטענות יידחו ולא יבוטלו.

#### תביעות זכויות יוצרים
באוקטובר 2025 ליזו נתבעת על הפרת זכויות יוצרים בשיר שלא יצא מסחרית בשם "I'm Goin' In Till October", הידוע גם בשם "Good Jeans", שצבר פופולריות בטיקטוק ובאינסטגרם בתחילת 2025. לפי אתר TMZ, נטען כי ליזו השתמשה ללא רשות באלמנטים אינסטרומנטליים וקוליים מהיצירה "Win or Lose (We Tried)" שבבעלות הקרן "The GRC Trust" שתבעה אותה ואת חברת התקליטים אטלנטיק רקורדס.

## דיסקוגרפיה
### אלבומי אולפן
* 2013: *[[Lizzobangers]]*
* 2015: *[[Big Grrrl Small World]]*
* 2019: *[[Cuz I Love You]]*
* 2022: *[[Special]]*
* 2025: *[[Love in Real Life]]*

### מיני אלבומים
* 2016: *[[Coconut Oil]]*

## הופעות
### סיבובי הופעות
* 2017: *Good as Hell Tour*
* 2019: *Cuz I Love You Tour*
* 2019: *Cuz I Love You Too Tour*

## פרסים ומועמדויות

## קישורים חיצוניים

### כתבות
* 
* 
* 
* 
* 
* 
* 

### ראיונות
* 
* 

## הערות שוליים

קטגוריה:אמריקאים ילידי מישיגן
קטגוריה:ראפריות אמריקאיות
קטגוריה:אמנים אמריקאים הידועים בשם במה
קטגוריה:דטרויט: אישים
קטגוריה:בוגרות אוניברסיטת יוסטון
קטגוריה:בוגרי אוניברסיטת יוסטון
קטגוריה:זמרות-יוצרות אמריקאיות
קטגוריה:זוכות פרס גראמי
קטגוריה:זוכי פרס גראמי
קטגוריה:זוכי פרס הווידאו קליפים של MTV: אישים
קטגוריה:זוכי פרס המוזיקה של בילבורד
קטגוריה:פאנסקסואליות אמריקאיות
קטגוריה:פאנסקסואלים אמריקאים
קטגוריה:טבעוניות אמריקאיות
קטגוריה:זוכי פרסי ה-BET: מוזיקה: זמרת ה-R&B הטובה ביותר
קטגוריה:אמריקאיות שנולדו ב-1988
קטגוריה:אמריקאים שנולדו ב-1988